Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10559

b) Egy, a hajtómű állapotát ellenőrző programot, meghatározva az ellenőrzésre kijelölt paramétereket, az adatok összegyűjtésének módját és a helyesbítő műveletekre vonatkozó eljárásokat. Mindezeknek a gyártók javaslatain kell alapulniuk. Az ellenőrzésnek az a célja, hogy minél korábbi szakaszban meg lehessen állapítani a gázturbinás hajtómű állapot romlását, és helyesbítő intézkedést lehessen tenni, mielőtt a biztonságos üzemeltetés feltételei megváltoznának. 2.2.2 A megbízhatósági program fedje le a hajtóművet és kapcsolódó rendszereit is. A hajtómű program tartalmazza a vizsgált időszakra vonatkozó repülésközbeni üzemórák számát és az okokra vetített 2007/70/II. szám repülésközbeni hajtómű leállások értékét valamint a nem tervezett hajtómű leépítések számát. Mindkét értéket 12 hónapos gördülő adatbázison kell számolni. Az események jelentési rendszere fedje le az éjszakai és/vagy IMC feltételek közötti repülések biztonságos végrehajthatóságát befolyásoló összes eseményt. Az adatok legyenek elérhetők a járató, a típusbizonyítvány tulajdonos és az állam számára annak megállapítása érdekében, hogy a kitűzött megbízhatósági szint elérésre került-e. Bármely folyamatosan fennálló kedvezőtlen állapotváltozás esetén, a járató haladéktalanul végezzen értékelést, amelybe vonja be az államot és a gyártót, hogy meg lehessen határozni a kitűzött megbízhatósági szint megtartására vonatkozó intézkedéseket. A gyártó támogatásával együtt a járató dolgozzon ki egy alkatrész kezelési programot, amely biztosítja, hogy megfelelő alkatrészek és összeállítások kerüljenek felhasználásra az ilyen üzemeltetésekre jóváhagyott egy gázturbinás hajtóművel felszerelt repülőgépeken. A program magába foglalja azon vizsgálatokat is, melyek igazolják, hogy azok az alkatrészek kerülnek felépítésre a jóváhagyott, egy gázturbinás hajtóművel felszerelt repülőgépekre az alkatrészek kölcsönbeadási vagy közös készletből való felhasználási egyezményének időtartama alatt, továbbá azok az alkatrészek kerültek felhasználásra a javítást vagy nagyjavítást követően, amelyek biztosítják az 5. fejezet, 5.4 alfejezete szerint jóváhagyott üzemeltetésre alkalmas repülőgépek megfelelő készletezettségét. 2.3 A tolóerő megszűnésének arányát egy meghatározott időszakot meghaladó gördülő átlaggal kell jellemezni (pl. 12 hónapos gördülő átlaggal, ha a reprezentatív minta magas). A tolóerő megszűnésének aránya kerül inkább alkalmazásra, mint a repülés közbeni hajtómű leállási arány, mivel ez sokkal kifejezőbb az egy hajtóművel felszerelt repülőgépek esetén. Ha egy több hajtóműves repülőgépen olyan hiba keletkezik, amely jelentős, de nem teljes mértékű tolóerő csökkenést eredményez, akkor ez hajtómű leállással egyenértékűnek számít a működőképesen maradt hajtóművek miatt. Azonban az egy hajtóművel felszerelt repülőgépeknél még további segítséget jelenthet a maradék tolóerő felhasználása a siklási távolság megnövelésére. 2.4 A kiválasztott aktuális időszaknak tükröznie kell a világméretű felhasználás és a figyelembe vett tapasztalati eredmény kapcsolatát (például egy korai adat alkalmatlan lehet, az adat felvételét követően végrehajtott kötelező módosítás miatt, amely befolyásolhatja a tolóerő csökkenésének arányát). Egy új hajtómű változat bevezetését követően, és amíg a világméretű felhasználás viszonylag alacsony, az összes rendelkezésre álló gyakorlati eredményt hasznosítani kell a statisztikailag értékelhető átlag elérése érdekében.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes